Производството е по реда на чл.248 от Гражданско процесуалния кодекс (ГПК), във 
връзка с чл.144 от Административно процесуалния кодекс (АПК).
Образувано е по молба на адв.М. П., пълномощник на М. М. Ш. и Ю. С. 
М. и двамата със съдебен адрес: гр.Р. по адм.д.№ 
572 по описа на Административен съд – Б. за 2013 год., с която се иска да бъде 
допълнено постановеното по делото Решение № 1467/16.08.2013 год., като се осъди 
О. Я. да заплати на оспорващите сторените разноски.
Съда, като взе предвид изложеното в молбата и данните по делото, приема 
следното:
Молбата за присъждане на сторените по делото разноски е подадена от надлежна 
страна, в срока по чл. 248, ал.1 от ГПК, поради което е процесуално допустима. 
Разгледана по същество е основателна, по следните съображения: 
С Решение № 1467/16.08.2013 год., постановено по адм.д. № 572 по описа на 
Административен съд – Б. за 2013 год., чието допълване се иска, по оспорване на 
М. М. Ш., Ю. С. М. и А. М. М. е отменена Заповед № 131/20.06.2013 год. на К. на 
О. Я.. Препис от решението е връчен на оспорващите.
Молбата за допълване на решението е депозирана в деловодството на 
Административен съд – Б. на 22.08.2013 год. Препис от последната е връчен на К. 
на О. Я. на 02.09.2013 год. и в законоустановения седемдневен срок възражения 
не са постъпили.
Искането за присъждане на направените разноски по делото от процесуалния 
представител на оспорващите е направено с жалбата, а в съдебното заседание, в 
което е даден ход на делото по същество на 12.08.2013 год. е представен списък 
на разноските. При това положение искането за присъждане на сторените по делото 
разноски е своевременно направено и ще следва да се уважи, като се осъди О. Я. 
да заплати на оспорващите М. М. Ш. и Ю. С. М. сторените по делото разноски 
в размер на 600 лева, от които 300 лева заплатено адвокатско възнаграждение и 
300 лева възнаграждение за вещо лице. 
Водим от горното и на основание чл. 248, ал.1 от ГПК във връзка с чл.144 от АПК 
съдът,

ОПРЕДЕЛИ:

ОСЪЖДА О. Я. да заплати на М. М. Ш. и Ю. С. М. и двамата с адрес: с.Ю., общ.Я. 
сумата от 600.00 (шестстотин) лева, представляваща сторените по делото 
разноски.
Определението не може да се обжалва.

                                                                  Съдия: /п/ Стоянка Пишиева-Сахатчиева

Вярно с оригинала!
Г.Б.